14/05/2013 | Administración LocalMunicipal
Fene
Secretaría
Anuncio regulamento regulador do rexistro municipal de asociacións veciñais

Elevado a definitivo, por non se presentar reclamacións o acordo plenario de data 7.3.2013, de aprobación inicial do Regulamento regulador do rexistro municipal de asociacións veciñais do Concello de Fene, de acordo co disposto no artigo 49 da Lei 7/1985, de 2 de abril, Reguladora das Bases do Réxime Local, procédese á publicación do texto íntegro do citado regulamento, unha vez transcorrido o prazo previsto no artigo 65.2 LBRL. Por tratarse dunha disposición normativa de carácter xeral, non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses contados dende o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1988, reguladora da xurisdición contencioso-administrativa. Constitúese o Rexistro de Asociacións do Concello de Fene cos seguintes obxectivos: a) Coñecer o número de entidades existentes no municipio, os seus fins e a súa representatividade ós efectos de posibilitar unha correcta política municipal de fomento do asociacionismo veciñal. b) Favorecer o desenrolo das asociacións para a defensa dos intereses xerais ou sectoriais dos veciños. c) Facilitarlles, dentro das posibilidades da Corporación Local, o uso dos medios públicos e o acceso ás axudas económicas para a realización das súas actividades atendendo a criterios obxectivos e á súa representatividade. d) Impulsar a participación das Asociacións na xestión da Corporación nos termos previstos legalmente. e) Plasmar unha canle de colaboración entre o concello e as referidas asociacións. Poderán obter do Concello de Fene a condición de “Asociación Veciñal”, aquelas entidades que cumpran os seguintes requisitos: a) Revestir a natureza de persoa xurídica asociativa. b) Estar inscrita neste concepto no Libro de “Rexistro de Asociacións” do Concello de Fene, cumprindo todos os trámites requeridos para a súa inscrición c) Ter o seu domicilio social ou sé no termo municipal d) Ter como obxecto a defensa, fomento ou mellora dos intereses xerais ou sectoriais dos veciños do Concello e en particular as asociacións de veciños dun barrio ou distrito, as de pais de alumnos, as entidades culturais, deportivas, recreativas, xuvenís, empresariais, sindicais, profesionais e calesquera outras semellantes.1.- Non poderán en ningún caso obter a condición de “Asociación Veciñal”, aquelas entidades que teñan finalidades susceptibles de lesionar os dereitos e liberdades constitucionais, que sexan constitutivas de infracción penal ou que en xeral sexan contrarias ao ordenamento xurídico vixente.2.- Tampouco poderán obter a condición de “Asociación Veciñal” aquelas entidades que teñan ánimo de lucro ou que nas súas actuacións persigan ou obteñan tal finalidade.1.- Para a obtención da condición de Asociación Veciñal estarase ao seguinte procedemento: O representante da entidade deberá presentar no Rexistro Xeral do Concello de Fene a seguinte documentación: a) Instancia dirixida á Alcaldía do Concello de Fene na que solicite, no nome da entidade, a inserción no Rexistro Municipal de Asociacións segundo o modelo do anexo I do presente regulamento. b) Certificación do órgano competente da entidade no que se acorde solicitar do Concello a referida inscrición. c) Acta de constitución e copia dos seus Estatutos. d) Localización da sede social. e) Relación dos membros que ocupen os cargos directivos. f) Programa de actividades do ano en curso. g) C. I. F h) Orzamento do ano en curso. i) Copia da resolución administrativa onde conste o número de inscrición no Rexistro de Asociacións correspondente j) Certificación, se é o caso, da pertenza a federacións e outras estruturas asociativas 2.- No suposto de que a documentación sexa incompleta ou non reúna as condicións esixidas no apartado anterior, a Alcaldía requerirá é Entidade para que proceda á súa subsanación, coa advertencia de que de non proceder en tal sentido no prazo de 10 días hábiles, a petición terase por desistida, previa Resolución da Alcaldía.3.- Previa calificación da documentación válidamente aportada, a Alcaldía disporá mediante Resolución, a inscrición da entidade no Rexistro Municipal de Asociacións.4.- Esta Resolución poderá ser recurrida potestativamente en reposición ante o mesmo órgano que a dictou ou ser impugnada diretamente ante a vía xurisdiccional contencioso-administrativa.5.- As Asociacións inscritas están obrigadas a notificar ó Concello toda modificación dos datos enriba relacionados dentro do mes seguinte ó que se produza.6.- Anualmente e dentro do mes de xaneiro, cada Asociación deberá comunicar ó Concello o Presuposto para o ano en curso e o programa anual de actividades.7.- A comisión especial competente en materia de cultura será informada das altas e baixas que se produzan no rexistro na primeira sesión que se celebre tras producirse algunha destas incidencias.1.- O Rexistro de Asociacións materializarase nun Libro-Rexistro municipal, constituído por follas numeradas e seladas, legalizado coa sinatura da Secretaría. O comenzo e ao fin do mesmo extenderanse as respectivas dilixencias de apertura e de peche.2.- A primeira inscrición de cada Asociación terá carácter de inscrición básica e á marxe da mesma anotarase o número de páxina do libro xeral nas que existan anotacións que lle afecte.1.- As asociacións inscritas poderán acceder ao uso de medios públicos municipais, especialmente os locais e os medios de comunicación, coas limitacións que impoña a coincidencia do uso por parte de varias delas ou polo propio Concello, atendendo a criterios obxectivos e á súa representatividade, sendo responsables do trato dado ás instalacións. O uso de medios públicos municipais deberá ser solicitado por escrito ao Concello de conformidade co previsto no artigo 7 do presente regulamento.2.- Previa solicitude expresa, as asociacións inscritas gozarán dos seguintes dereitos: a) Recibir no seu domicilio social as convocatorias dos órganos colexiados municipais que celebran sesións públicas cando na orde do día figuren cuestións relacionadas co obxecto social da entidade. Nos mesmos supostos recibirán as resolucións e acordos adoptados polos órganos municipais. b) Recibir as publicacións, periódicas ou non, que edite o Concello, sempre que resulten de interese para a entidade, atendido o seu obxecto social.3.- Recibir información directa sobre os asuntos que sexan do seu interese.4.- Facer propostas sobre os asuntos que afecten os intereses dos seus representados no ámbito da competencia municipal.5.- Formar parte dos órganos de participación municipal.6.- Intervir nas sesións dos órganos do Concello cando sexan requiridas e autorizadas 7.- Dereito a acceder a axudas económicas para a realización das súas actividades atendendo a criterios obxectivos e á súa representatividade, de conformidade coa bases ou ordenanzas específicas que rexan a convocatoria de subvencións con esta finalidade.1.- As Entidades rexistradas poderán solicitar e no seu caso obter do Concello a cesión de uso de terreos ou locais municipais para a realización das súas finalidades.2.- A solicitude, dirixida á Alcaldía, deberá ir asinada polo Presidente da entidade en representación da mesma, e indicará o ben ou bens cuxa cesión se solicita, o fin ou fins a que se destinará, e incluirá unha xustificación de que a Entidade conta cos medios necesarios para o cumprimento dos fins previstos.3.- As cesións resolveranse segundo a lexislación de bens das Entidades Locais e demais normativa de réxime local. O incumprimento por parte da asociación dos requisitos previstos neste Regulamento, poderá determinar, previo trámite de audiencia e mediante Resolución de Alcaldía (ou acordo da Xunta de Goberno Local en caso de delegación), a baixa da asociación no Rexistro Muncicipal. En todo caso, será causa de cancelación da inscrición no Rexistro a disolución ou extinción da asociación acreditada fidedignamente. A cancelación da inscrición no rexistro ditarase mediante Resolución de Alcaldía (ou acordo da Xunta de Goberno Local en caso de delegación). Dito acordo porá fin á vía administrativa e poderá ser recurrida potestativamente en reposición ante o mesmo órgano que a dictou ou ser impugnada diretamente ante a vía xurisdiccional contencioso-administrativa. No prazo de dous meses dende a entrada en vigor do presente regulamento, as asociciacións veciñais interesadas en inscritirse no Rexistro Municipal de Asociacións Veciñais do Concello de Fene e que xa estiveran con anterioridade rexistradas no Rexistro Municipal de Entidades, deberán proceder á súa solicitude de conformidade co previsto no presente regulamento, procedéndose, unha vez finalizado dito prazo, á cancelación de todos os datos e rexistros obrantes nas dependencias municipais sobre antigas asociacións, perdendo estas os seus dereitos a considerarse inscritas nos mesmos. No non previsto neste regulamento estarase ao regulado na lexislación de réxime local, LO 1/2002, do 22 de marzo, reguladora do dereito de asociación, Lei 30/92, do 26 de novembro, de réxime xurídico das Administracións Públicas e do Procedemento Administrativo Común e demais normativa concordante. Aprobado definitivamente polo Pleno da Corporación, o presente regulamento entrará en vigor unha vez publicado o seu texto completo no Boletín oficial da Provincia, e transcorrido o prazo previsto no artigo 65.2 da Lei 7/1985 de 2 de abril reguladora das Bases do Réxime Local. Fene a, _____, de _______________ de 20___ Asdo.- SR. ALCALDE-PRESIDENTE DO CONCELLO DE FENE Consonte co disposto na Lei orgánica 15/1999 do 13 de decembro, de protección de datos de carácter persoal, os seus datos serán tratados de xeito confidencial. Poderán ser incorporados aos ficheiros do Concello de Fene relacionados con este trámite, coa finalidade de utilizalos para as xestións municipais derivadas dos procedementos e consultas que inicia o interesado con esta solicitude. En calquera momento poderá exercitar os dereitos de acceso, cancelación, rectificación e oposición comunicándoo mediante escrito que deberá presentar no Rexistro Xeral do Concello. Fene, 30 de abril de 2013 O alcalde Gumersindo P. Galego Feal